CELEX: 32008R0693
Language: hr
Date: 2008-07-08 00:00:00
Title: Uredba Vijeća (EZ) br. 693/2008 od 8. srpnja 2008. o izmjeni Uredbe (EZ) br. 974/98 u vezi s uvođenjem eura u Slovačkoj

10/Sv. 002
            
            
               HR
            
            
               Službeni list Europske unije
            
            
               258
            
         32008R0693
   
               L 195/1
            
            
               SLUŽBENI LIST EUROPSKE UNIJE
            
            
               08.07.2008.
            
         
      UREDBA VIJEĆA (EZ) BR. 693/2008
   od 8. srpnja 2008.
   o izmjeni Uredbe (EZ) br. 974/98 u vezi s uvođenjem eura u Slovačkoj
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 123. stavak 5.,
   uzimajući u obzir prijedlog Komisije,
   uzimajući u obzir mišljenje Europske središnje banke (1),
   budući da:
   
               (1)
            
            
               Uredbom Vijeća (EZ) br. 974/98 od 3. svibnja 1998. o uvođenju eura (2) predviđa se zamjena eurom valuta onih država članica koje su ispunile potrebne uvjete za usvajanje jedinstvene valute u trenutku kad je Zajednica ušla u treću fazu ekonomske i monetarne unije.
            
         
               (2)
            
            
               Uredbom Vijeća (EZ) br. 2596/2000 (3) izmijenjena je Uredba (EZ) br. 974/98 kako bi se omogućila zamjena grčke valute eurom.
            
         
               (3)
            
            
               Uredbom Vijeća (EZ) br. 2169/2005 (4) izmijenjena je Uredba (EZ) br. 974/98 kako bi se pripremilo naknadno uvođenje eura u državama članicama koje još nisu usvojile euro kao jedinstvenu valutu.
            
         
               (4)
            
            
               Uredbom Vijeća (EZ) br. 1647/2006 (5) izmijenjena je Uredba (EZ) br. 974/98 kako bi se omogućila zamjena slovenske valute eurom.
            
         
               (5)
            
            
               Uredbom Vijeća (EZ) br. 835/2007 (6) izmijenjena je Uredba (EZ) br. 974/98 kako bi se omogućila zamjena ciparske valute eurom.
            
         
               (6)
            
            
               Uredbom Vijeća (EZ) br. 836/2007 izmijenjena je Uredba (EZ) br. 974/98 kako bi se omogućila zamjena malteške valute eurom.
            
         
               (7)
            
            
               Sukladno članku 4. Akta o pristupanju iz 2003., Slovačka je država članica s odstupanjem kako je određeno u članku 122. Ugovora.
            
         
               (8)
            
            
               Na temelju Odluke 2008/608/EZ od 8. srpnja 2008. u skladu s člankom 122. stavkom 2. Ugovora o usvajanju jedinstvene valute u Slovačkoj 1. siječnja 2009. (7), Slovačka ispunjava uvjete potrebne za usvajanje jedinstvene valute, te se odstupanje u korist Slovačke stavlja izvan snage od 1. siječnja 2009.
            
         
               (9)
            
            
               Uvođenje eura u Slovačkoj zahtijeva proširenje postojećih odredbi o uvođenju eura, utvrđenih Uredbom (EZ) br. 974/98 na Slovačku.
            
         
               (10)
            
            
               Slovački plan zamjene određuje da bi novčanice i kovanice eura trebale postati zakonsko sredstvo plaćanja u toj državi članici na dan uvođenja eura kao njezine valute. Stoga bi datum usvajanja eura i datum prelaska na gotovinu eura trebao biti 1. siječnja 2009. Ne bi se trebalo primjenjivati razdoblje „postupnog ukidanja”.
            
         
               (11)
            
            
               Uredbu (EZ) br. 974/98 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog Uredbi (EZ) br. 974/98 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu 1. siječnja 2009.
   
      Ova je Uredba u cijelosti obvezujuća i izravno se primjenjuje u državama članicama u skladu s Ugovorom o osnivanju Europske zajednice.
      Sastavljeno u Bruxellesu 8. srpnja 2008.
      
         
            Za Vijeće
         
         
            Predsjednica
         
         C. LAGARDE
         
      
   
   
      (1)  Mišljenje od 3. srpnja 2008. (još nije objavljeno u Službenom listu).
   
      (2)  SL L 139, 11.5.1998., str. 1. Uredba kako je zadnje izmijenjena Uredbom (EZ) br. 836/2007 (SL L 186, 18.7.2007., str. 3.).
   
      (3)  SL L 300, 29.11.2000., str. 2.
   
      (4)  SL L 346, 29.12.2005., str. 1.
   
      (5)  SL L 309, 9.11.2006., str. 2.
   
      (6)  SL L 186, 18.7.2007., str 1.
   
      (7)  SL L 195, 24.7.2008., str. 24.
   PRILOG
   U Prilogu Uredbi (EZ) br. 974/98 umeće se sljedeći redak između stavki za Sloveniju i Finsku:
   
      
                  Država članica
               
               
                  Datum prihvaćanja eura
               
               
                  Datum prelaska na gotovinu eura
               
               
                  Država članica s razdobljem „postupnog ukidanja”
               
            
                  „Slovačka
               
               
                  1. siječnja 2009.
               
               
                  1. siječnja 2009.
               
               
                  Ne”